وهذه أيضا إحدى قصائد الأعدادية
أنا بلياج
أنا بلياج طير وعاكستني الريح
وأنا المكسور جنحي شلون الاكيها
وأنا بلياج شجرة وفاركاها الماي
وشجرة بلايه ماي تموت تاليها
أدري منين اجيبج ؟ وانتي عني بعيد
وروحي حتى طيفج مايمر بيها
وحتى اسمي نسيته وبأسمج الهج دوم
ارجعي وخلصي روحي الضيم واليها
وما ابجي عليج ولا اصب دمعات
لأن وشلته دمعي العين مابيها
كلبي بدونج انتي مايدك فد يوم
وروحي ماتهوود تنسه ماضيها
ولايغرج الكلج عني اضحك دوم
اضحك جذب حتى الناس اماشيها
بدربج كاعد انطر بلجن تردين
ويرد روحي فرحها الجان ناسيها
شكثر تانيتج وما اظنج ترجعين
وايام المضن ما اظن تذكريها
لجن هسه ارد اكلج بعد لا تظنين
روحي بلاية طيفج مدري شبيها
راح انساج كلش ما اذكرج دوم
واشوف لروحي غيرج واثبت اعليها
وخل تنسه القهر روحي وتعوف الضيم
لأن روحي اجزعت جم دوب اواسيها
ابعدي شمابعدتي لمن ترجعين
غيرج في مكانج راح تلكيها
روحي بلاية ردة اشمر سبع حصوات
وراج ودنيتي لا بعد تلفيها